Ռուսական ՌԻԱ Նովոստի լրատվական գործակալությանը տված հարցազրույցի ընթացքում Հայաստանի վարչապետ Կարեն Կարապետյանն անդրադարձել է նաեւ հայկական գյուղատնտեսական արտադրանքի` ռուսական շուկա արտահանման հնարավորություններին: Ներկայացնելով հայաստանյան գյուղոլորտն ու այդտեղ առկա ծրագրերը,որոնց ընդհանուր միտումը արդյունաբերական մակարդակի հասնող գյուղատնտեսություն ունենալն է ինտենսիվ այգիների, ջերմոցների եւ նոր` կաթիլային ոռոգման համակարգի անցման ու պետական աջակցությամբ գյուղտեխնիկայի լիզինգի միջոցով, Կարեն Կարապետյանը նշել է, որ հիմնական խնդիրը մնում է Վերին Լարսի հաղորդակցության ուղին, որտեղ առաջացած խնդիրներն են, որ զգացնել են տալիս իրենց, ինչքան էլ որ լինեն տեխնիկական եւ կապված լինեն եղանակային պայմանների եւ սեզոնային ծանրաբեռնվածության հետ: